Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, COVID-19aren epidemiaren ondorioz errenta bermatua izapidetzeko eskatzeari utzi zaion dokumentazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Nafarroako Podemos Ahal Dugu foru parlamentarien elkarteari 2020ko maiatzaren 14an ahoz emandako erantzunean, Gobernuak adierazi du errenta bermatua izapidetzeko eskatzen den informazioa minimizatu egin dela COVID-19aren pandemiaren ondorioz.

Horri buruz, parlamentari honek hauxe jakin nahi du:

Zer dokumentazio eskatzeari utzi zaio zehazki?

Nola bermatzen da, dokumentazio hori falta baldin bada, errenta bermatua jasotzeko legez eta erregelamendu bidez ezarritako baldintzak betetzen direla?

Iruñean, 2020ko maiatzaren 15ean

Foru parlamentaria: Marta Álvarez Alonso